News Update: Morgan Stanley เตือน S&P 500 มีโอกาสลงอีก 22% จากเศรษฐกิจถดถอย-กำไรหด - FINNOMENA
Morgan Stanley มองว่า ตลาดหุ้นสหรัฐฯ อาจร่วงรุนแรงกว่าที่หลายคนคาด จากความเลวร้ายของภาวะเศรษฐกิจถดถอย รวมถึงการตกต่ำในกำไรของบริษัทครั้งใหญ่ที่สุดนับตั้งแต่เกิดวิกฤตการเงินโลก
10 ม.ค. 2566

Morgan Stanley มองว่า ตลาดหุ้นสหรัฐฯ อาจร่วงรุนแรงกว่าที่หลายคนคาด จากความเลวร้ายของภาวะเศรษฐกิจถดถอย รวมถึงการตกต่ำในกำไรของบริษัทครั้งใหญ่ที่สุดนับตั้งแต่เกิดวิกฤตการเงินโลก
Michael Wilson จาก Morgan Stanley มองว่า แม้นักลงทุนจะคาดการณ์ถึงการเติบโตทางเศรษฐกิจที่ชะลอตัว แต่ประมาณการกำไรของบริษัทยังคงสูงเกินไป ขณะที่ส่วนเพิ่มของผลตอบแทนเพื่อชดเชยความเสี่ยงที่เพิ่มขึ้นจากหุ้น (Risk Premium) อยู่ในระดับต่ำที่สุดนับตั้งแต่ปี 2008
โดยในกรณีที่เศรษฐกิจถดถอยเพียงเล็กน้อย ดัชนี S&P 500 อาจลดลงต่ำกว่า 3,500 ถึง 3,600 จุด แต่หากฉันทามติอาจเป็นไปในทิศทางที่ถูกต้อง แต่ผิดในแง่ของขนาด ดัชนี S&P 500 อาจต่ำกว่า 3,000 จุด หรือต่ำกว่าระดับปัจจุบันประมาณ 22%
เช่นเดียวกับ Goldman Sachs ที่คาดว่าจะมีแรงกดดันต่อกำไร จากการเปลี่ยนแปลงนโยบายภาษีนิติบุคคลของสหรัฐฯ รวมถึงแนวโน้มเศรษฐกิจถดถอยจะบดบังผลกระทบเชิงบวกจากการเปิดเศรษฐกิจของจีนอีกครั้ง
ปัจจัยหนึ่งที่หนุนมุมมองของ Michael Wilson คือ ผลกระทบจากอัตราเงินเฟ้อที่ถึงจุดสูงสุด ขณะที่หุ้นสหรัฐฯ พุ่งขึ้นในสัปดาห์ที่แล้ว ท่ามกลางสัญญาณการชะลอขึ้นอัตราดอกเบี้ยของธนาคารกลางสหรัฐฯ (Fed) อย่างไรก็ตาม เขามองว่า เงินเฟ้อในระดับพีกจะส่งผลลบอย่างมากต่อความสามารถในการทำกำไรตลอดปี 2023 นี้
อ้างอิง: https://www.bloomberg.com/news/articles/2023-01-09/morgan-stanley-s-wilson-says-stocks-undervaluing-recession-risk?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Morgan Stanley
News Update
หุ้นสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA